Franjevački samostan
sv. Frane u Zadru
Trg sv. Frane 1 23 000 ZADAR Tel. 023/ 250-468 Fax: 023/ 254-349
WEB STRANICA: www.svetifrane.org
Osoblje samostana: Fra Josip Sopta, provincijal,
Fra Drago Ljevar, gvardijan 098 337 001 ili e-mail: drago.ljevar@si.t-com.hr
Fra Diego Deklić tajnik provincije, vikar, ekonom, tel. 254-348
i fra Tomislav Ćurić knjižničar
Zadar, 11. travnja 2010.

15(26)2010.

Evanđelje (Iv 20,19-31)
Čitanje svetog Evanđelja po Ivanu
Uvečer toga istog dana, prvog u tjednu, dok su učenici u strahu od Židova bili zatvorili vrata, dođe Isus, stane u sredinu i reče im: »Mir vama!« To rekavši, pokaza im svoje ruke i bok. I obradovaše se učenici vidjevši Gospodina. Isus im stoga ponovno reče: »Mir vama! Kao što mene posla Otac i ja šaljem vas.« To rekavši, dahne u njih i kaže im: »Primite Duha Svetoga. Kojima otpustite grijehe, otpuštaju im se; kojima zadržite, zadržani su im.« Ali Toma zvani Blizanac, jedan od dvanaestorice, ne bijaše s njima kad dođe Isus. Govorili su mu dakle drugi učenici: »Vidjeli smo Gospodina!« On im odvrati: »Ako ne vidim na njegovim rukama biljeg čavala i ne stavim svoj prst u mjesto čavala, ako ne stavim svoju ruku u njegov bok, neću vjerovati.« I nakon osam dana bijahu njegovi učenici opet unutra, a s njima i Toma. Vrata bijahu zatvorena, a Isus dođe, stade u sredinu i reče: »Mir vama!« Zatim će Tomi: »Prinesi prst ovamo i pogledaj mi ruke! Prinesi ruku i stavi je u moj bok i ne budi nevjeran, nego vjeran.« Odgovori mu Toma: »Gospodin moj i Bog moj!« Reče mu Isus: »Budući da si me vidio, povjerovao si. Blaženi koji ne vidješe, a vjeruju!« Isus je pred svojim učenicima učinio i mnoga druga znamenja koja nisu zapisana u ovoj knjizi. A ova su zapisana da vjerujete: Isus je Krist, Sin Božji, i da vjerujući imate život u imenu njegovu.

Isus je uskrsnuo!. I na različite načine to su shvatili i doživjeli i sami njegovi sljedbenici. Svi su doživjeli početak našega novoga, nečega nepredviđenog. Lom se počeo pretvarati u otvaranje nove mogućnosti. Isusova osoba i istina počeli su klijati u ljudskim srcima. Isus je zaživio! On je postao njihov Mir. On je taj koji ih je raspršene okupio. Opet su okolo njega u radosti i prijateljstvu. Među njima je prostrujao novi Duh Božji koji ih je preporađao i otvarao im nove mogućnosti. Isus je živ!
Isusova istina nikada nije bila istina fizike, nego istina duha i ljubavi. Ali ona ima svoj odjek na opipljiv način. Ljubav nije tijelo, ali ljubav progovara kroz tijelo. Ljubavi ništa ne znači 'zatvorena vrata'. Isus (ljubav) može doći, ali kroz zatvoreno srce Isus (ljubav) ne može doći. Zato svatko tko se odriče zla (grijeha) postaje mjesto Isusova objavljenja, mjesto božanske ljubavi. Tko bi htio ostati u zloći i doživjeti uskrsnuće taj se vrlo ozbiljno zatvara. Uskrsnuće započinje u srcu čovjeka – tamo gdje započinje i ljubav. Zato smo mi određeni za uskrsnuće onoga časa kad nas je duh nadahnuo da ljubimo. Tada mi možemo zapaziti i Isusovo uskrsnuće.
Isus je uskrsnuo, Isus je živ, to svjedoče svi oni koji prihvaćaju njegovu ljubav, svi koji pokušavaju ljubiti. Pitanje viđenja Isusa je pitanje viđenja Boga. Da li ga oči vide, da li ga prsti diraju? Odgovor bi mogao glasiti i Ne i Da. Ne mogu ga oči vidjeti, ali isto tako doživljaj Boga omogućuje da ga ljudi rukama 'diraju'. Istina Božja uvijek se opipljivo očituje. Zato se i govori o ukazanju. Bog se ukazuje – ljubav se očituje na opipljiv način i time se pokazuje kao 'prava istina'. Kao što prsti ne mogu ocijeniti djela ljubavi – to osjeća duh – tako i Isus duh doživljava, a ne 'prsti'. Toma je u slučaju uskrsnuća i osoba i metafora i simbol i slika.
On, Bog (Isus) mu se 'ukazao'. Tada je taj novi doživljaj bio snažniji od fizičkog dodira i doživljaja. Toma je ušao u 'novi svijet', svijet ljubavi. I sasvim drukčije je shvaćao i doživljavao Uskrsnuće. Toma je tek kroz doživljaj 'rane' doživio samoga sebe ali je doživio i Isusovu istinu. Tada se Toma, kako reče H. Džubran, izliječio od svih sumnji. Toma je spoznajući sebe spoznao da je sin božji, da ga Bog ljubi. On je bio kuražan prema samom sebi.
Toma je simbol čovjekove sumnje i čovjekovog prosvjetljenja. On je simbol tražitelja ali i čovjeka koji je uvijek otvoren, koji se ne zaključava u samog sebe. A tražitelje Bog nikada ne ostavlja same ni prevarene. Isus uskrsli postade Tomi i svim apostolima Put, Istina i Život.Da li je moguće proživjeti kršćanski život bez pojave sumnje? Malo je vjerojatno. Ne radi se ni o kakvoj pohvali sumnje (dvojbe). To je 'bolest' naše volje. Tako je i s angnostikom koji se ne može opredijeliti za vjeru, kod njega se radi o 'bolesti' inteligencije.
Sv. Toma Akvinski kaže: „Vjerovati u Krista po sebi je dobra stvar, ali je moralna greška ako se vjeruje u Krista kad razum procjenjuje da je to zao čin; svatko mora slušati svoju savjest, pa i kad je kriva.“ Vjera nužno ne eliminira svaku dvojbu. Zato i vjernik treba bdjeti nad svojom vjerom. Kršćanin nije fanatik ni 'fideist' (koji vjeruje bez razuma). Sumnja (dvojba) je normalan prijelaz u vjerničkom životu. Kroz nju se pročišćava vjera. Ona može pomoći da se produbi vera. To su proživljavali mnogu sveti kršćani. I Duh ih Božji preobrazi.
M. Jurčević

Na današnju nedjelju Božanskog milosrđa koju je 2000. godine proglasio papa Ivan Pavao II – može se zadobiti jedan potpuni i jedan djelomični oprost.
Jedan potpuni oprost može se zadobiti uz uobičajene uvjete: sakramentalnu ispovijed, svetu pričest te izmoliti molitvu po Papinoj nakani. Zatim je potrebno sudjelovati u pobožnosti u bilo kojoj crkvi u čast Božanskog milosrđa pred Presvetim, izmoliti barem Vjerovanje i Očenaš te nadodati zaziv: Isuse milosrdni, uzdam se u Te.

Bl. JAKOVU ZADRANINU
HODOČAŠĆE U BITETTO
je otkazano zbog manjka hodočasnika. Do Uskrsa se nije prijavilo ni 30 hodočasnika.

SESTRA MARIJA FAUSTINA KOWALSKA
Prva nedjelja nakon Uskrsa je nedjelja
Božanskog milosrđa.
Sestra Faustina piše: "Isus ne želi kazniti čovječanstvo, ne želi ga uništiti, nego izliječiti ga, obratiti ga i privinuti ga uz svoje milosrdno Srce."
Kristovo uskrsnuće jest događaj kojim vječna Ljubav slavi pobjedu nad tamom, pobjedu duha nad materijom. Jedini u povijesti čovječanstva, koji je za sebe rekao da je uskrsnuće i život, objavljuje da je on, Uskrsli, identičan Isusu iz Nazareta, i da se upravo u njemu - Isusu iz Nazareta, objavio Gospodar života i smrti, "Vjerni i Istiniti" .On je jedina Božja samoobjava i jedini Spasitelj, za one koji vjeruju u njega, kao i za one koji u njega (zasad) ne vjeruju. U knjizi Otkrivenja Isus kaže: "Mrtav bijah, a evo živim u vijeke vjekova te imam ključe Smrti i Podzemlja“ .
Sestra Faustina se veoma trudila ugoditi Bogu. Prikazivala je razne žrtve (koliko god joj je to bilo moguće, jer je bila veoma bolesna) za obraćenje grešnika i za oslobođenje duša iz čistilišta. Zapisala je u svom Dnevniku da je jezgra ljubavi žrtva i trpljenje. Ona tvrdi da pričljive duše nikad neće stići do velike svetosti. One propuštaju mnoge milosti. Međutim, šutnja je mač u duhovnoj borbi. Šutljiva je duša jaka, kaže sestra Faustina, jer je takva duša sposobna najtješnje se sjediniti s Bogom.
Sestra Faustina tvrdi kako postoje djela milosr-đa koja može činiti svatko, tko to želi, pa i najsiro-mašniji. Postoji trostruka mogućnost ostvarivanja milosrđa. Prvo, to su milosrdne riječi - praštanje i utjeha; drugo - molitva; treće - djela milosrđa.

SATNICA * OBAVIJESTI * SATNICA * OBAVIJESTI * SATNICA * OB
Sveta ispovijed radnim danom od 8 do 11 i od 17,30 do 18,30 sati
Nedjeljom i blagdanom prije sv. Mise.

Danas Crkva slavi: MALI USKRS, NEDJELJA BOŽANSKOG MILOSRĐA u našoj crkvi sv. Frane KLANJANJE od 11 do večernje mise u 19 sati
Ponedjeljak: Julijan, Viktor, Davorka
Utorak Martin papa, Ida - 5. od 13 utoraka molitve sv. Anti
Srijeda Valerijan, Maksim
Četvrtak Anastazija, Zaharija
Petak Josip, Benedikt — klanjnje poslije mise
Subota Rudolf, Anicet
Nedjelja III. USKRSNA NEDJELJA na misi u 10 sati sviraju i pjevaju mladi iz Dubrovnika iz samostana «Male braće”
NEDJELJOM SU MISE u 8,30 u 10 i u 19 sati
Svaki dan je misa u 7 i 19 sati
Služba časova (časoslov): svagdanom u sv. misi,
nedjeljom i svetkovinama Večernja u 18,30 sati.
Prve nedjelje u mjesecu sastanak s FSR-om sat vremena prije večernje mise
Euharistijsko klanjanje: u petak poslije Mise
Krunicu molimo svaki dan u 18,30 sati.

MOJ DAR ZA KONGO KIMBULU: "Zaista kažem vam, MENI STE UČINILI koliko ste učinili jednom od ove MOJE NAJMANJE BRAĆE" (Mt 25,40). Moj dar za školovanje djece u osnovnoj i srednjoj ŠKOLI u misiji koju vodi fra Ilija Barišić. Naši mladi predvođenis. Laudom od PISANICA, USKRSNIH ČESTITKI i PROLJETNIH ŠALOVA prikupili su 6.330 KN. Pomoć fra Iliji i misiji KIMBULU nastavljamo. Jedan je dobročinitelj darovao 950 KN. Svi vi možete biti kumovi jednom djetetu da može završiti osnovnu ili srednju školu. O svemu možete čitati na stranici: www.svetifrane.org u rubrici MISIJE.

Posebno preporučamo pogledajte nedjeljna i blagdanska čitanja u PPT i PPS prezentacijama.
www.svetifrane.org (stranica našeg samostana sv. Frane u Zadru)
www.mali-brat.com (stranica naših mladih sv. Frane Zadar)
www.ofm-sv-jeronim.hr (stranica naše Provincije sv. Jeronima Zadar)
www.svetinikola.hr (stranica naše župe sv. Nikole Tavelića u Rijeci)